Ciaran Carson

**Ciaran Gerard Carson** () var ein nordirsk diktar og romanforfattar.

## Bakgrunn og utdanning
Ciaran Carson blei fødd i Belfast i 1948 i ein irsktalande familie. Far hans, William, var postmann og mor hans, Mary, arbeidde i linindustrien. Dei fyrste åra sine budde han i nedre Falls Road, der han gjekk på Slate Street School og deretter St. Gall's Primary School. Han gjekk så på St. Mary's Christian Brothers' Grammar School før han blei student i engelsk ved Queen's University, Belfast (QUB). 

## Karriere
Etter fullført grad arbeidde han i over tjue år som Traditional Arts Officer ved Arts Council of Northern Ireland.

I 1998 blei han utnemnd til professor i engelsk ved Queen's University, Belfast, der han grunnla og var direktør for Seamus Heaney Centre for Poetry.

Han gjekk av med pensjon i 2016, men blei verande tilknytt organisasjonen på deltidsbasis.

## Virke
Diktsamlingane hans inkluderer *The Irish for No* (1987), som vann Alice Hunt Bartlett-prisen; *Belfast Confetti* (1990), som vann Irish Times Irish Literature Prize for Poetry, og *First Language: Poems* (1993), som vann T. S. Eliot-prisen. *Breaking News* frå 2003 vann Forward Poetry Prize (Beste diktsamlinga det året) og Cholmondeley-prisen. Prosaverka hans inkluderer *The Star Factory* (1997) og *Fishing for Amber* (1999). Romanen hans *Shamrock Tea* (2001) tek for seg tema i Jan van Eyck sitt måleri *Arnolfini-bryllaupet*. Han omsette *Inferno* av Dante og gav det ut i november 2002.  Han omsette *The Midnight Court* av Brian Merriman i 2006. *For All We Know* kom ut i 2008, og hans *Collected Poems* blei gjeven ut på Irland i 2008, og i Nord-Amerika i 2009.

Carson var òg ein dyktig musiker, og han var skreiv *Last Night's Fun: About Time, Food and Music* (1996), ein studie av irsk tradisjonsmusikk. Han skreiv ein spalte om irsk folkemusikk for *The Journal of Music* annankvar månad. I 2007 blei omsetjinga hans av det gammalirske eposet *Táin Bó Cúailnge*, kalla *The Táin*, gjeven ut av Penguin Classics.

To månader før han døydde gav han ut *Claude Monet, "The Artist's Garden at Vétheuil", 1880* i The New Yorker. Dei siste linjene var:

: It’s beautiful weather, the 30th of March, and tomorrow the clocks go forward.
: How strange it is to be lying here listening to whatever it is going on.
: The days are getting longer now, however many of them I have left.
: And the pencil I am writing this with, old as it is, will easily outlast their end.

Carson døydde av lungekreft den 6. oktober 2019, 70 år gammal.

I 2020 skipa Seamus Heaney Centre to årlege stipend (*fellowship*) til minne om Ciaran Carson, den fyrste direktøren sin, og inspirert av skrivinga hans om byen Belfast i prosa og poesi.

## Bibliografi

### Poesi

* 1976: *The New Estate*, Blackstaff Press, Wake Forest University Press
* 1987: *The Irish for No*, Gallery Press, Wake Forest University Press
* 1988: *The New Estate and Other Poems*, Gallery Press
* 1989: *Belfast Confetti*, Gallery Press, Wake Forest University Press
* 1993: *First Language: Poems*, Gallery Books, Wake Forest University Press
* 1996: *Opera Et Cetera*, Bloodaxe, Wake Forest University Press
* 1998: *The Alexandrine Plan* (gjendiktingar av sonettar av Baudelaire, Mallarmé og Rimbaud), Gallery Press, Wake Forest University Press
* 1999: *The Ballad of HMS Belfast: A Compendium of Belfast Poems*, Picador
* 2001: *The Twelfth of Never*, Picador, Wake Forest University Press
* 2003: *Breaking News*, Gallery Press, Wake Forest University Press
* 2008: *For All We Know*, Gallery Press; Wake Forest University Press, 2008
* 2008: *Collected Poems*, Gallery Press; Wake Forest University Press, 2009
* 2009: *På nattvakten*, Gallery Press; Wake Forest University Press, 2010
* 2010: *On the Night Watch*, Gallery Press, Wake Forest University Press
* 2012: *In the Light Of*, Gallery Press; Wake Forest University Press, 2013
* 2019: *Still Life*, Gallery Press; Wake Forest University Press, 2020

### Prosa

* 1978: *The Lost Explorer*, Ulsterman Publications
* 1986: *Irish Traditional Music*, Appletree Press
* 1995: *Belfast Frescoes* (med John Kindness), Ulster Museum
* 1995: *Letters from the Alphabet*, Gallery Press
* 1996: *Last Night's Fun: About Time, Food and Music*, Cape; North Point Press (New York), 1997  
* 1997: *The Star Factory*, Granta
* 1999: *Fishing for Amber*, Granta
* 2001: *Shamrock Tea*, Granta
* 2009: *The Pen Friend*, Blackstaff Press
* 2012: *Exchange Place*, roman, Blackstaff Press

### Omsetjingar

* 2002: *The Inferno of Dante Alighieri*, Granta, tildelt Oxford-Weidenfeld Translation Prize
* 2005: *The Midnight Court*, (omsetjing av *Cúirt an Mhéan Oíche* av Brian Merriman), Gallery Press; Wake Forest University Press, 2006
* 2007: *The Táin*, Penguin Classics
* 2012: *From Elsewhere* (omsetjing av poesien til Jean Follain, i lag med originale dikt/meditasjonar om det same), Gallery Press

## Kjelder

**Denne artikkelen bygger på «[[:no:Ciaran Carson|Ciaran Carson]]» frå ,  den 17. februar 2025.*